sangakkara xi
సంగక్కర ఆల్‌టైం క్రికెట్ టీం ఇదే..
శ్రీలంక మాజీ క్రికెటర్ కుమార సంగక్కర ఆల్ టైమ్ క్రికెట్ జట్టులో భారత్ తరఫున ఎవరికి చోటు దక్కిందో తెలుసా?
TNN | Updated:
Jun 29, 2016, 06:17PM IST
శ్రీలంక మాజీ క్రికెటర్ కుమార సంగక్కర ఆల్ టైమ్ క్రికెట్ జట్టులో భారత్ తరఫున రాహుల్ ద్రవిడ్ ఒక్కడికే చోటు దక్కింది. మాస్టర్ బ్లాస్టర్ సచిన్ టెండూల్కర్ సహా మరే భారత క్రికెటర్‌కి ఈ జాబితాలో చోటు దక్కకపోవడం విశేషం. ఆస్ట్రేలియా మాజీ బ్యాట్స్ మన్ మాథ్యూ హేడన్ కు తన జాబితాలో అగ్రస్థానం ఇచ్చిన సంగక్కర.. ద్రవిడ్‌కు రెండో స్థానం కేటాయించాడు. ఈ జాబితాలో ఆస్ట్రేలియా మాజీ ఆటగాళ్లు రికీ పాంటింగ్, ఆడమ్ గిల్క్రిస్ట్, షేన్ వార్న్‌లను చేర్చాడు. వెస్టిండీస్ దిగ్గజ ఆటగాడు బ్రియన్ లారాను ఈ లిస్టులో చేర్చిన సంగక్కర ముగ్గురు శ్రీలంక ఆటగాళ్లకు స్థానం ఇచ్చాడు. సంగ ఆల్‌టైం ఆటగాళ్ల జాబితాలో పాకిస్థాన్, దక్షిణాఫ్రికా, వెస్టిండీస్ నుంచి ఒక్కొక్కరు ఉన్నారు. ఈ జాబితాలో తన సహచర ఆటగాడు జయవర్థనే పేరు కానీ, జయసూర్య పేరు కానీ లేకపోవడం విశేషం.
సంగక్కర ప్రకటించిన టీమ్ ఇదే.. మాథ్యూ హేడెన్, రాహుల్ ద్రావిడ్ , బ్రియన్ లారా, రికీ పాంటింగ్, అరవింద్ డిసిల్వా(కెప్టెన్), జాక్వలెస్ కల్లిస్, ఆడమ్ గిల్క్రిస్ట్(వికెట్ కీపర్), షేన్ వార్న్, ముత్తయ్య మురళీధరన్‌, వసీం అక్రమ్, చమిందా వాస్.